suur suur mure orgasmiga 30.01.04 / Seksuaalnõustaja
Külastaja küsib:
Tere,
Mul on väga suur mure, nimelt pole mul võimalik normaalsel/vaginaalsel teel e. tupe siseselt orgasmi saada ja seda juba aastat 10...saan vaid siis kui stimuleerida kliitorit tupest väljas...mu mees on selle pärast juba lootust kaotamas...tema au pihta pidavat käima see...ja nüüd ma ei oskagi enam midagi teha, kui küsida kas on võimalik sellele mingi lahendus leida ja millise arsti poole üldse peab pöörduma...ise elan Tallinnas. Äkki saate mulle mõne arsti kontakti anda kes oskaks aidata. Tänud.
Arst vastas:
dr Lemme Haldre
Kliiniline seksuoloog
Erakliinik Elite
Tere
Teie murel ei ole mingit alust. Umbes 2/3 naistest ei saavuta orgasmi ainult suguühte abil. Orgasm on orgasm. Pole mingit põhjust miks orgasmi peaks saavutama ainult vaginaalse suguühte abil. Paljud naised vajavad orgasmi saavutamiseks, et mees lisaks stimuleerib kõdistit või teeb seda naine ise.
Ehk aitab Teid ja abikaasat teadmine, et tupe tundlikkus vastab umbes meeste munandite tundlikkusele. Kujutage ette, et mees püüab ainult munandite stimuleerimisega orgasmini jõuda. See on võimalik, aga raskelt saavutatav.
See, et Te vaginaalselt orgasmi ei saa, on ehk tingitud sellest, et Te ei oska oma abikaasale selgeks teha, kuidas Teid stimuleerida. Selgitage välja, mis Teile kõige suuremat naudingut valmistab ja selgitage seda oma abikaasale. Samuti on täiesti normaalne, kui naine end ise suguühte ajal lisaks mehele
stimuleerib.
..Ja veel kord.. Olete täiesti normaalne ja terve naine.
Tervitades L. Haldre
Terviatdes
Nõuanded teemal: Seksuaalnõustaja
Tere.
Minu probleemiks on (minu arvates) seksisõltuvus. Kuna ma ei saa orgasmi loomulikul teel, siis seostan seda sellega.
Alustasin eneserahuldamisega varakult (ilmselt probleemid eakaaslastega, ...
Vastas dr Lemme Haldre
Tere
Saan aru, et soovite oma partneriga sageli vahekorras olla. See näitaja üksi pole veel sõltuvus. Inimeste vajadused on väga erinevad. Sõltuvuse puhul on omad kindlad kriteeriumid.
Naistest ...
TERE!
Mul on selline kummaline mure, võibolla saate mind aidata. Olen 25a. naine, aga ei tea kuidas väljendub orgasm. Paaril korral unes olen küll tundnud midagi väga mõnusat- pingutades tupelihaseid ...
Vastas dr Lemme Haldre
Tere
Võimalik, et olete siiski orgasmi (unes)kogenud. Kui olete seda unes kogenud, siis olete võimeline seda saama ka reaalselt. Ilmselt on tegelikus elus mitmeid sisemisi ja väliseid pidureid, ...
Vaata kõiki nõustamisi